ลุยหุ้นร้อนAJTFIรับวัฏจักรฟิล์มขาขึ้น
หุ้นฟิล์มร้อน ทั้ง AJTFI ซื้อขายฝุ่นตลบ รับวัฏจักรราคาฟิล์มขาขึ้น พฤติกรรมการใช้บรรจุภัณฑ์เปลี่ยน
21 ส.ค. 2554

หุ้นฟิล์มร้อน ทั้ง AJTFI ซื้อขายฝุ่นตลบ รับวัฏจักรราคาฟิล์มขาขึ้น พฤติกรรมการใช้บรรจุภัณฑ์เปลี่ยน
หุ้นไทยฟิล์ม อินดัสตรี (TFI) และบริษัท เอ.เจ.พลาสท์ (AJ) ปรับตัวขึ้นต่อเนื่องโดย AJ ขึ้นจากหุ้น 12.50 บาท (30 ก.ย.) วิ่งมาปิดวันที่ 28 ต.ค. 23.60 บาท เพิ่มขึ้น 4.30 บาท หรือ 22% มูลค่าซื้อขายหนาแน่น 1,009 ล้านบาท ติดอันดับ 6 ของหุ้นที่มีมูลค่าซื้อขายสูงสุดวานนี้
สำหรับ TFI เป็นหุ้นต่ำบาท 0.95 บาท (ณ วันที่ 29 ก.ย.) มาปิดล่าสุด 2.62 บาท เพิ่มขึ้น 0.28 บาท หรือ 11.9% มูลค่าซื้อขาย 119.29 ล้านบาท 
นายประยุทธ มหากิจศิริ ประธานกรรมการและกรรมการผู้อำนวยการใหญ่ TFI เปิดเผยว่า ตลาดฟิล์มซบเซามานาน ขณะนี้เป็นจังหวะดีของราคาฟิล์มที่ปรับตัวขึ้นมา 
นอกจากนี้ บริษัทอยู่ระหว่างศึกษาแผนการขยายธุรกิจและพัฒนาผลิตภัณฑ์ใหม่ ซึ่งเป็นการดำเนินการอย่างต่อเนื่องปกติ
นายทศพล จินันท์เดช ผู้ช่วยกรรมการผู้จัดการ AJ กล่าวว่า ราคาหุ้นที่ปรับตัวขึ้น คาดว่ามาจากธุรกิจที่มีอัตราการเติบโตสูงและต่อเนื่อง จากความต้องการใช้ฟิล์มสำหรับบรรจุภัณฑ์ชนิดอ่อนมากขึ้น ซึ่งมีต้นทุนต่ำ ขนส่งง่าย และรีไซเคิลได้ แทนกล่องกระดาษ หรือบรรจุภัณฑ์โลหะ 
ฟิล์มที่ปรับตัวขึ้นมาก โดยเฉพาะฟิล์ม BOPET จากตันละ 1,800–2,000 เหรียญสหรัฐ/ตัน ปัจจุบันตันละ 4,2004,500 เหรียญสหรัฐ/ตัน มีสาเหตุจากสินค้าขาดตลาด หลังจากประเทศจีนและเกาหลี เลิกผลิตฟิล์มประเภทนี้ หันไปผลิตจอสัมผัสแทน
“เป็นช่วงขาขึ้นของฟิล์ม BOPET ซึ่งมีคุณสมบัติป้องกันการซึมผ่านของออกซิเจน หรือต้องการรักษากลิ่นได้ดี โดย AJ มีฟิล์ม 3 ประเภท รองรับการผันผวนของราคาได้” 
ผู้บริหารกล่าวอีกว่า ปลายปีนี้จะติดตั้งเครื่องจักรใหม่ เพื่อใช้ผลิต BOPA ฟิล์มคุณภาพสูง (พรีเมียม) ทนต่ออุณหภูมิและเคมี เริ่มผลิต 6,000 ตัน และรับรู้รายได้ไตรมาสแรกปี 2554 คาดหวังยอดขายปี 2554 เติบโต 2025% จากปี 2553 และเป็นตัวเลขการเติบโตต่อเนื่องมาตลอด 5 ปี